ai4bharat/Pralekha huggingface dataset:
மத்திய அமைச்சரவை
டிஜிட்டல் இந்தியா திட்டத்தை ரூ.14,903 கோடியில் விரிவுபடுத்த மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவை, டிஜிட்டல் இந்தியா திட்டத்தை விரிவுபடுத்த ஒப்புதல் அளித்தது. இதன் மொத்த செலவு ரூ.14,903 கோடியாகும்.
இது பின்வருவனவற்றை செயல்படுத்தும்:
எதிர்கால திறன் திட்டத்தின் கீழ் 6.25 லட்சம் தகவல் தொழில்நுட்ப வல்லுநர்கள் மறுதிறன் மற்றும் மேம்பட்ட திறன் கொண்டவர்களாக மாற்றப்படுவார்கள்;
தகவல் பாதுகாப்பு மற்றும் கல்வி விழிப்புணர்வு கட்டம்  திட்டத்தின் கீழ் 2.65 லட்சம் நபர்களுக்கு தகவல் பாதுகாப்பு குறித்து பயிற்சி அளிக்கப்படும்.
புதிய தலைமுறை ஆளுமைக்கான ஒருங்கிணைந்த மொபைல் பயன்பாடு  தளத்தின் கீழ் 540 கூடுதல் சேவைகள் கிடைக்கும். தற்போது 1,700 க்கும் மேற்பட்ட சேவைகள் உமாங்கில் ஏற்கனவே கிடைக்கின்றன;
தேசிய சூப்பர் கம்ப்யூட்டர் இயக்கத்தின் கீழ் மேலும் 9 சூப்பர் கம்ப்யூட்டர்கள் சேர்க்கப்படும். இது ஏற்கனவே நிறுவப்பட்டுள்ள 18 சூப்பர் கணினிகளுடன் கூடுதலாகும்;
செயற்கை நுண்ணறிவு இயக்கப்பட்ட பல மொழி மொழிபெயர்ப்பு கருவியான பாஷினி , 8வது அட்டவனையில் இடம்பெற்றுள்ள அனைத்து 22 மொழிகளிலும் வெளியிடப்படும்;
1,787 கல்வி நிறுவனங்களை இணைக்கும் தேசிய அறிவு வலையமைப்பை  நவீனப்படுத்துதல்;
டிஜிலாக்கரின் கீழ் டிஜிட்டல் ஆவண சரிபார்ப்பு வசதி இனி எம்.எஸ்.எம்.இ மற்றும் பிற நிறுவனங்களுக்கு கிடைக்கும்;
2/3 நிலை நகரங்களில் 1,200 ஸ்டார்ட்அப்களுக்கு ஆதரவு அளிக்கப்படும்;
சுகாதாரம், விவசாயம் மற்றும் நிலையான நகரங்கள் குறித்த செயற்கை நுண்ணறிவின் சிறப்பு மையங்கள் அமைக்கப்படும்.
12 கோடி கல்லூரி மாணவர்களுக்கு சைபர் விழிப்புணர்வு வகுப்புகள்;
கருவிகளை உருவாக்குதல் மற்றும் தேசிய சைபர் ஒருங்கிணைப்பு மையத்துடன் 200 க்கும் மேற்பட்ட தளங்களை ஒருங்கிணைத்தல் உள்ளிட்ட சைபர் பாதுகாப்புத் துறையில் புதிய முன்முயற்சிகள்
இன்றைய அறிவிப்பு இந்தியாவின் டிஜிட்டல் பொருளாதாரத்திற்கு ஊக்கமளிக்கும், சேவைகளுக்கான டிஜிட்டல் அணுகலை ஊக்குவிக்கும் மற்றும் இந்தியாவின் தகவல் தொழில்நுட்பம் மற்றும் மின்னணு சுற்றுச்சூழல் அமைப்பை ஆதரிக்கும்.
பிரதமர் அலுவலகம்
பணியிடங்களிலும் யோகா பயிற்சி மேற்கொள்வது, ஆரோக்கியமான வாழ்வுக்கு சிறந்த வழி: பிரதமர்
பரபரப்பான பணிகள் மற்றும் மாறிவரும் வாழ்க்கைசூழல் சார்ந்த சவால்களை பிரதிபலிக்கும் வகையில் பணியிடங்களில் இடைவெளிகளின் போதும் யோகா பயிற்சி மேற்கொள்ள பிரதமர் திரு நரேந்திர மோடி ஊக்குவித்துள்ளார்.
யோகாவில் பெருவாரியான மக்களின் பங்கேற்பை ஊக்குவிப்பதற்காக, “ஒய்-பிரேக்” இடைவெளியின் போது யோகா செய்ய குறிப்பாக பெருநிறுவன பணியிடங்களில் பணிபுரிபவர்களும், தன்னையே மறந்து பணியில் மூழ்குவோர் பின்பற்றுவதற்கான யோகா குறித்த ஒரு நிமிட காணொளியை வெளியிட்ட ஆயுஷ் அமைச்சகத்தின் ட்விட்டர் பதிவை மத்திய ஆயுஷ் அமைச்சர் திரு சர்பானந்தா சோனோவால் பகிர்ந்திருந்தார். அதற்கு பதிலளித்து பிரதமர் வெளியிட்டிருந்த ட்விட்டர் பதிவில் கூறியிருப்பதாவது:
“பரபரப்பான பணிகள் மற்றும் மாறிவரும் வாழ்க்கைசூழல், ஆகியவற்றால் புதிய சவால்கள் ஏற்படுகின்றன. பணியிடங்களிலும் யோகா பயிற்சி மேற்கொள்வது, ஆரோக்கியமான வாழ்வுக்கு சிறந்த வழி.”
குடியரசுத் துணைத் தலைவர் செயலகம்
நாட்டு மக்களுக்கு, குடியரசுத் துணைத் தலைவர் கிறிஸ்துமஸ் வாழ்த்து
கிறிஸ்துமஸ் பண்டிகை, நாள் கொண்டாடப்படுவதை முன்னிட்டு நாட்டு மக்களுக்கு குடியரசுத் துணைத் தலைவர் திரு எம்.வெங்கையா நாயுடு வாழ்த்து தெரிவித்துள்ளார்.
‘‘கிறிஸ்துமஸ் பண்டிகையை முன்னிட்டு, நமது நாட்டு மக்கள் அனைவருக்கும் எனது அன்பான வாழ்த்துக்களைத் தெரிவித்துக் கொள்கிறேன்.
ஆண்டவர் இயேசு கிறிஸ்துவின் பிறப்பைக் கொண்டாடுவதுதான், கிறிஸ்துமஸ். மனிதகுலம் ஞானம் பெற, ஆண்டவர் இயேசு கிறிஸ்து கற்பித்த இரக்கம் மற்றும் மன்னிப்பின் மீதான நமது நம்பிக்கையை இந்தப் பண்டிகை மீண்டும் உறுதிப்படுத்துகிறது.
கிறிஸ்துமஸ் பண்டிகை என்பது குடும்பத்தினரும், நண்பர்களும் ஒன்றிணைந்து பிரம்மாண்டமாகக் கொண்டாடும் ஒரு மகிழ்ச்சியான சந்தர்ப்பமாகும். ஆனால், இந்த ஆண்டு, தற்போதுள்ள கோவிட் தொற்று காரணமாக, நாம் இந்தப் பண்டிகையை எளிமையாகக் கொண்டாட வேண்டும்.
உலக மக்களின் சுகாதாரம் மற்றும் நலனுக்காக நாம் ஒன்றிணைந்து பிரார்த்தனை செய்வோம். இந்தப் பண்டிகை, நமது வாழ்க்கையில் அமைதி, நல்லிணக்கம், சுகாதாரம் மற்றும் மகிழ்ச்சியைக் கொண்டு வரட்டும்.’’
-----
(Visitor Counter : 105
சுகாதாரம் மற்றும் குடும்ப நலத்துறை அமைச்சகம்
இந்தியாவில் சிகிச்சை பெறுவோர் எண்ணிக்கை மேலும் குறைந்து 4.8 லட்சமாக உள்ளது
தினசரி பாதிப்பை விட குணமடைவோர் எண்ணிக்கை உயர்ந்து குணமடைதல் விகிதம் 93%க்கும் அதிகமானது
தொற்றுக்கு சிகிச்சை பெறுவோர் எண்ணிக்கை தொடர்ந்து நான்காவது நாளாக, 5 லட்சத்துக்கும் கீழாக குறைந்து, இன்று 4,80,719 ஆக இருந்தது. மொத்த பாதிப்பில், சிகிச்சை பெறுவோர் விகிதம் மேலும் குறைந்து 5.48% ஆக இருந்தது.
தினசரி புதிய தொற்று பாதிப்பு எண்ணிக்கையை விட, சிகிச்சை பெறுவோர் எண்ணிக்கை தொடர்ந்து அதிகரித்து வருகிறது. கடந்த 24 மணி நேரத்தில், புதிதாக 44,684 பேருக்கு தொற்று உறுதி செய்யப்பட்டது. அதேபோல, 24 மணி நேரத்தில், 47,992 பேர் குணமடைந்துள்ளனர்.
மத்திய அரசின் விதிமுறைகளை மாநில/யூனியன் பிரதேச அரசுகள் பின்பற்றி, கட்டுப்பாட்டு நடவடிக்கைகளை சிறப்பாக மேற்கொண்டதால், புதிதாக தொற்று பாதிப்பு தொடர்ந்து சரிந்து வருகிறது. கடந்த ஐந்து வாரங்களாக தினசரி சராசரி பாதிப்பு தொடர்ந்து குறைந்து வருகிறது.
இதேபோல, குணமடைதல் விகிதம் தொடர்ந்து அதிகரித்து இன்று 93%-ஐ தாண்டியது. தேசிய மொத்த விகிதம் 93.05% ஆகும். நோயிலிருந்து குணமடைந்தவர்களின் மொத்த எண்ணிக்கை 81,63,572 ஆக இருந்தது. குணமடைபவர்கள் மற்றும் சிகிச்சை பெற்று வருபவர்கள் இடையிலான இடைவெளி தொடர்ந்து அதிகரித்து, தற்போது 76,82,853 ஆக உள்ளது.
புதிதாக குணமடைந்தவர்களில் 75.38% பேர் பத்து மாநிலங்கள்/யூனியன் பிரதேசங்களைச் சேர்ந்தவர்கள்.
கடந்த 24 மணி நேரத்தில், கோவிட் தொற்றிலிருந்து 6,498 பேர் குணமடைந்துள்ள நிலையில், தில்லி முதலிடத்தில் உள்ளது. 6,201 பேர் குணமடைந்து, கேரளா இரண்டாம் இடத்திலும், 4,543 பேருடன் மகாராஷ்டிரா மூன்றாம் இடத்திலும் உள்ளன.
புதிதாக நோய் தொற்று உறுதி செய்யப்பட்டுள்ளதில், பத்து மாநிலங்கள்/யூனியன் பிரதேசங்களில் மட்டும் 76.38% பேர் பாதிக்கப்பட்டுள்ளனர்.
கடந்த 24 மணி நேரத்தில், தில்லியில் புதிதாக 7,802 பேருக்கு தொற்று உறுதி செய்யப்பட்டு, முதலிடத்தில் உள்ளது. கேரளாவில் புதிதாக 5,804 பேருக்கு தொற்று உறுதி செய்யப்பட்டுள்ளது. மகாராஷ்டிராவில் 4,132 பேருக்கு தொற்று உறுதி செய்யப்பட்டு, மூன்றாவது இடத்தில் உள்ளது.
கடந்த 24 மணி நேரத்தில், 520 உயிரிழப்புகள் நிகழ்ந்துள்ளன. இதில், 79.23% பத்து மாநிலங்கள்/யூனியன் பிரதேசங்களைச் சேர்ந்தது.
மகாராஷ்டிராவில் 24.4% ஆக இருந்த உயிரிழப்பின் எண்ணிக்கை 127 ஆகும். தில்லி, மே.வங்கம் முறையே உயிரிழப்பு எண்ணிக்கை 91, 51 ஆக இருந்தது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளின் கட்டுமான பணியில் விரைவு மற்றும் தரத்தில் மாற்றம்
கடந்த ஐந்து ஆண்டுகளில் அமைச்சகத்தால் கட்டப்பட்ட நெடுஞ்சாலைகளின் ஆண்டு வாரியான தொலைவு 2013-14-ம் நிதியாண்டில் கட்டப்பட்ட தொலைவை விட அதிகமாகும். ஆண்டு வாரியாக அமைக்கப்பட்ட நெடுஞ்சாலைகளின் விவரங்கள் இணைக்கப்பட்டுள்ளன.
சமீபத்திய ஆண்டுகளில் பொருட்கள் மற்றும் செயல்முறைகள் துறையில் ஏற்பட்ட தொழில்நுட்ப வளர்ச்சியைப் பயன்படுத்தி, மேம்பட்ட வலிமை மற்றும் ஆயுட்காலம் மற்றும் சுற்றுச்சூழல் நிலைத்தன்மையுடன் தேசிய நெடுஞ்சாலைகளின்  கட்டுமானத்தின் சிறந்த தரத்திற்காக பல விவரக்குறிப்புகள் அறிமுகப்படுத்தப்பட்டுள்ளன.
சில எடுத்துக்காட்டுகள் அதிக நெகிழ்வுத்தன்மை கொண்ட பிட்டுமென் / மாற்றியமைக்கப்பட்ட பிட்டுமென், கான்கிரீட் & எஃகின் மேம்பட்ட வலிமை, உயர் செயல்திறன் கொண்டஃபைபர் வலுவூட்டப்பட்ட கான்கிரீட் போன்றவை.
செப்டம்பர், 2015 இல் "பசுமை நெடுஞ்சாலைகள் கொள்கையை தொடங்கப்பட்டதிலிருந்து இதுவரை, 64 ஆயிரம் மரங்கள் நடவு செய்யப்பட்டுள்ளன.
இணைப்பு
கட்டப்பட்ட நெடுஞ்சாலைகளின் ஆண்டு வாரியான விவரங்கள் பின்வருமாறு:
|
|
ஆண்டு
|
|
கட்டப்பட்ட நீளம்|
|
2013-14
|
|
4,300
|
|
2018-19
|
|
10,900
|
|
2019-20
|
|
10,200
|
|
2020-21
|
|
13,300
|
|
2021-22
|
|
10,500
|
|
2022-23
|
|
10,300
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
நாடாளுமன்ற உறுப்பினர்களுக்கான அடுக்குமாடிக் குடியிருப்புகளை நவம்பர் 23-ஆம் தேதி பிரதமர் திறந்து வைக்கிறார்
நாடாளுமன்ற உறுப்பினர்களுக்கான அடுக்குமாடிக் குடியிருப்புகளை 2020 நவம்பர் 23 அன்று காலை 11 மணிக்கு பிரதமர் திரு நரேந்திர மோடி காணொலிக் காட்சி வாயிலாக திறந்து வைக்கிறார். மக்களவை சபாநாயகர் திரு ஓம் பிர்லாவும் நிகழ்ச்சியில் கலந்து கொள்வார்.
புதுதில்லியில் உள்ள டாக்டர் பி டி மார்க் என்னும் இடத்தில் இந்த குடியிருப்புகள் அமைந்துள்ளன. 80 வருட பழமை வாய்ந்த 8 பங்களாக்கள் புதுப்பிக்கப்பட்டு 76 அடுக்குமாடிக் குடியிருப்புகளாக கட்டப்பட்டுள்ளன. இந்த குடியிருப்பு கட்டுமானப் பணிக்காக ஒதுக்கப்பட்ட நிதியைவிட 14 சதவீதம் குறைவாகவே செலவாகியுள்ளது. கொவிட்-19 பெருந்தொற்றினால் பணிகள் பாதிப்பு ஏற்படாத வகையில் உரிய காலத்தில் இவை கட்டப்பட்டுள்ளன.
சாம்பல் மற்றும் கட்டுமானக் கழிவுகளிலிருந்து செய்யப்பட்ட செங்கற்கள், வெப்பத்தில் இருந்து காக்கும் மற்றும் எரிசக்தியை சேமிக்கும் சிறப்பு ஜன்னல்கள், எல்இடி விளக்குகள், குறைந்த எரிசக்தியில் இயங்கும் குளிர்சாதனப் பெட்டிகள், தண்ணீரை சேமிப்பதற்கான வசதிகள், மழைநீர் சேகரிப்பு மற்றும் கூரையில் சூரிய ஒளி சக்தி கருவி போன்றவை பொருத்தப்பட்ட பசுமைக் கட்டிடமாக இது விளங்கும்.
-----
(
PIB Headquarters
சென்னை விமான நிலையத்தில் சுங்கத்துறையினர் சுறாத் துடுப்புகளை பறிமுதல் செய்தனர்
சென்னையிலிருந்து விமானம் மூலம் சிங்கப்பூருக்கு கடல்வாழ் உயரினங்கள் / சுறாத் துடுப்புகள் கடத்தப்படுவதாக திங்களன்று கிடைத்த ரகசியத் தகவலின் பேரில், கடத்தல்காரரைப் பிடிப்பதற்காக விமான நிலைய புறப்பாடு பகுதியில் சுங்கத்துறையினர் தீவிர கண்காணிப்பில் ஈடுபட்டனர். விமான நிலைய சுங்கத் துறை அதிகாரிகளின் இந்த கண்காணிப்பின் போது, சந்தேகத்திற்கிடமான வகையில் பெரிய பெட்டியுடன் விமான நிலைய புறப்பாடு பகுதியில் சுற்றித் திரிந்த ஒருவர், குடியேற்ற சோதனைகள் நிறைவடைந்து பாதுகாப்பு சோதனைக்காக சென்று கொண்டிருந்தார். அப்போது அவரது பயண அனுமதிச் சீட்டு மற்றும் பாஸ்போர்ட்டை ஆய்வு செய்ததில், அவர் திருச்சியைச் சேர்ந்த தர்பார் லத்தீப்  என்பதும், அவர் ஏர் இண்டியா எக்ஸ்பிரஸ் விமானம் மூலம் சிங்கப்பூருக்கு செல்லவிருந்ததும் தெரிய வந்தது. இதையடுத்து, அவரிடம் இருந்த பெட்டியில் உள்ள பொருட்கள் குறித்து அதிகாரிகள் விசாரணை நடத்தினர். அப்போது, அந்த நபர் மழுப்பலாக பதில் அளித்ததை அடுத்து, அவரிடம் இருந்த உடைமைகளை பிரித்து சோதனை செய்ததில், சுறாத் துடுப்பு போன்ற கடல்வாழ் உயிரினப் பொருட்கள் 14 கிலோ அளவுக்கு இருந்தது கண்டறியப்பட்டது.
பின்னர், இந்தப் பொருட்களை வன உயிரின குற்றத்தடுப்புப் பிரிவு அதிகாரிகள் ஆய்வு செய்ததில், அவை பதப்படுத்தப்பட்ட சுறாத் துடுப்புகள் என்பது உறுதி செய்யப்பட்டது. சுறாத் துடுப்புகள் ஏற்றுமதி தடை செய்யப்பட்டுள்ளதால், 1962 ஆம் ஆண்டு சுங்கத் துறை சட்டத்தின்கீழ், ரூ.8 லட்சம் மதிப்புள்ள இந்த சுறாத் துடுப்புகள் பறிமுதல் செய்யப்பட்டன.
சுறாத் துடுப்புகள் வெளிநாடுகளில் உள்ள நட்சத்திர ஹோட்டல்களில் விலை உயர்ந்த சூப் தயாரிக்க பயன்படுத்தப்படுவதுடன், சீனாவில் இவை செல்வத்தின் அடையாளமாகவும், சுகாதாரப் பலன்களை அளிப்பதாகவும் கருதப்படுகிறது. சுறாத் துடுப்புகள் அதிகளவில் பயன்படுத்தப்படுவதால், உலகம் முழுவதும் சுறா மீன்களின் எண்ணிக்கை வெகுவாக குறைந்து வருகிறது.
இந்த கடத்தல் முயற்சி குறித்து, மேல்விசாரணை நடத்தப்பட்டு வருவதாக, சென்னை சர்வதேச விமான நிலைய சுங்கத் துறை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
ரத யாத்திரையை முன்னிட்டு நாட்டு மக்களுக்குப் பிரதமர் வாழ்த்து
பூரி ஜெகந்நாதர் ரத யாத்திரையை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
(“பகவான் ஜெகந்நாதரின் ரத யாத்திரை நடைபெறும் புனிதமான இந்த சந்தர்ப்பத்தில் உங்கள் அனைவருக்கும் எனது மனமார்ந்த வாழ்த்துக்கள். பயபக்தியுடனும், முழுமையான ஈடுபாட்டுடனும் நடைபெறும் இந்த யாத்திரை நாட்டு மக்களின் வாழ்க்கையில் மகிழ்ச்சி, செழிப்பு, நல்ல அதிர்ஷ்டம் மற்றும் ஆரோக்கியத்தைக் கொண்டு வர விரும்புகிறேன். ஜெய் ஜெகந்நாத்! ” என்று பிரதமர் தனது வாழ்த்து செய்தியில் தெரிவித்துள்ளார்.
பிரதமர் அலுவலகம்
பிரதமர் தலைமையில், 32-வது பிரகதி கலந்துரையாடல் கூட்டம்
பிரதமர் திரு. நரேந்திர மோடி தலைமையில், பிரகதி  அமைப்பின் 2020ஆம் ஆண்டிற்கான முதல் கூட்டம் இன்று நடைபெற்றது. மத்திய – மாநில அரசுகளின் செயல்திறன்மிக்க ஆளுகை மற்றும் குறித்த நேரத்தில் திட்டப் பணிகள் செயலாக்கத்திற்கான பல்வகை அமைப்பிலான, தகவல் மற்றும் தொலைத்தொடர்பு தொழில்நுட்பம் அடிப்படையிலான இந்தக் கூட்டம் பிரதமரின் 32-வது அமர்வாகும்.
இன்றைய பிரகதி கூட்டத்தில் பிரதமர் மொத்தம் 11 அம்சங்கள் குறித்து, ஆலோசனை நடத்தினார். இதில் 9 தாமதிக்கப்பட்ட திட்டங்கள் ஆகும். ஒடிசா, தெலங்கானா, மகாராஷ்ட்ரா, ஜார்க்கண்ட், பீகார், கர்நாடகா, ஆந்திரா, கேரளா, உத்தரபிரதேசம் ஆகிய 9 மாநிலங்களில், 3 மத்திய அமைச்சகங்களின் இந்த திட்டங்கள் ரூ.24,000 கோடி மதிப்பிலானவை. ரயில்வே அமைச்சகத்தின் 3 திட்டங்கள், சாலை போக்குவரத்து மற்றும் நெடுஞ்சாலை அமைச்சகத்தின் 5 திட்டங்கள், பெட்ரோலியம் மற்றும் இயற்கை எரிவாயு அமைச்சகத்தின் ஒரு திட்டம் ஆகியவை இதில் அடங்கும்.
PMJJBY மற்றும் PMSBY காப்பீ்ட்டு திட்டங்களின் முன்னேற்றம் குறித்து ஆய்வு
இந்தக் கூட்டத்தில், மத்திய நிதி சேவைகள் துறையின் பிரதமரின் ஜீவன்ஜோதி பீமா யோஜனா , பிரதமரின் சுரக்ஷா பீமா யோஜனா  ஆகிய காப்பீட்டு திட்டங்கள் தொடர்பான குறைகளைக் களைவது, மற்றும் செயல்திறன் குறித்து பிரதமர் ஆய்வு மேற்கொண்டார்.
மின்னணு நிர்வாகத்தின் மூலம், செயல்திறன் கொண்ட கொள்கைக்கான விரிவான மற்றும் ஒருங்கிணைக்கப்பட்ட முறையான, குற்றம் மற்றும் குற்றவியல் தேடுதல் கட்டமைப்பு மற்றும் நடைமுறை திட்டத்தின் அம்சங்கள் குறித்தும் பிரதமர் ஆய்வு மேற்கொண்டார்.
முந்தைய 31 பிரகதி கலந்துரையாடல் கூட்டங்களில், ரூ. 12.30 லட்சம் கோடி முதலீட்டு மதிப்பு கொண்ட மொத்தம் 269 திட்டங்கள் குறித்து பிரதமர் ஆய்வு நடத்தியுள்ளார். பல்வேறு வகையான 17 துறைகளைச் சேர்ந்த 47 அரசு திட்டங்கள் தொடர்பான குறைகளுக்கு தீர்வு காண்பது குறித்து பிரதமர் ஆய்வு மேற்கொண்டார்.
புதிய மற்றும் புதுப்பிக்கத்தக்க எரிசக்தி அமைச்சகம்
கபுர்தலாவில் உள்ள எஸ்.எஸ்.எஸ் - என்.ஐ.பி.இ.யில் உயிரி ஆற்றல் ஆராய்ச்சி நிறுவனத்தில் சமீபத்திய முன்னேற்றங்கள் குறித்த சர்வதேச மாநாடு, 2023 அக்டோபர் 9 முதல் 12 வரை நடைபெறுகிறது
இந்திய அரசின் புதிய மற்றும் புதுப்பிக்கத்தக்க எரிசக்தி அமைச்சகத்தின்  கீழ் உள்ள தன்னாட்சி நிறுவனமான சர்தார் ஸ்வரண் சிங் தேசிய உயிரி எரிசக்தி நிறுவனம்  2023 அக்டோபர் 9 முதல் 12 வரை "உயிர் ஆற்றல் ஆராய்ச்சியில் சமீபத்திய முன்னேற்றங்கள் குறித்த சர்வதேச மாநாடு - 2023"-ஐ  நடத்துகிறது. பஞ்சாபின் கபுர்தலாவில் உள்ள நிறுவன வளாகத்தில் இந்த சர்வதேச மாநாட்டின் நான்காவது பதிப்பு நடைபெறுகிறது. இந்த மாநாடு அரசுத்துறைகள், தொழில்துறையினர், கல்வித் துறையினர் மற்றும் உயிரி எரிசக்தி துறையினரை ஒருங்கிணைக்கிறது.
உயிரி வள மேலாண்மை; பயோமாஸ் - கழிவுகளை எரிசக்தியாக மாற்றுதல்; பயோமாஸ் வீரியமாக்கல், கழிவு முதல் மதிப்பு கூட்டப்பட்ட பொருட்கள் வரையிலான தயாரிப்புகள், உயிரி ஆற்றல் அமைப்பின் மாதிரிப்படுத்தல், மற்றும் உயிரி சுத்திகரிப்பு மற்றும் உயிரி ஹைட்ரஜன் போன்றவை இந்த மாநாட்டின் பரந்த கருப்பொருள்களாக இருக்கும். இந்த மாநாட்டு கருப்பொருள்கள் குறித்து முழுமையான மற்றும் தொழில்நுட்ப அமர்வுகளை நடத்த திட்டமிடப்பட்டுள்ளது.
இந்த மாநாட்டை மத்திய புதிய மற்றும் புதுப்பிக்கத்தக்க எரிசக்தி மற்றும் ரசாயனம் மற்றும் உரத் துறை இணையமைச்சர் திரு பகவந்த் குபா தொடங்கி வைக்கிறார். புதிய மற்றும் புதுப்பிக்கத்தக்க எரிசக்தி அமைச்சகத்தின் தேசிய உயிர்சக்தி திட்டத்திற்கான விளம்பரம் மற்றும் விழிப்புணர்வு இயக்கத்தையும் அமைச்சர் தொடங்கி வைக்கிறார். புதிய மற்றும் புதுப்பிக்கத்தக்க எரிசக்தித் துறைச் செயலாளர் திரு பூபிந்தர் சிங் பல்லா மற்றும் ஐ.ஐ.டி ரூர்க்கியின் இயக்குநர் பேராசிரியர் கே.கே.பந்த் ஆகியோரும் தொடக்க விழாவில் கலந்து கொள்கின்றனர்.
மாநாடு குறித்த கூடுதல் தகவல்களை மாநாட்டு இணையதளமான https://www.icrabr.com/ என்ற தளத்தில் காணலாம்.
பிரதமர் அலுவலகம்
யோகா குரு சுவாமி ஆத்யாத்மானந்தா ஜி அவர்களின் மறைவிற்கு பிரதமர் இரங்கல்
யோகா குரு சுவாமி ஆத்யாத்மானந்தா ஜி அவர்களின் மறைவிற்கு பிரதமர் திரு. நரேந்திர மோடி தமது ஆழ்ந்த இரங்கலை தெரிவித்துள்ளார்.
இதுதொடர்பாக அவர் வெளியிட்டுள்ள சுட்டுரைச் செய்தியில், அன்னாருக்கு மரியாதை செலுத்தியிருப்பதுடன், ஆன்மீகம் சார்ந்த ஆழ்ந்த கருத்துக்களுக்கு எளிமையான முறையில் அவர் விளக்கங்கள் அளித்ததை நினைவுக்கூர்ந்தார்.
யோகா கற்றுத்தந்ததுடன், அகமதாபாத்தில் உள்ள சிவானந்தா ஆசிரமத்தில் மேற்கொள்ளப்படும் ஏராளமான ஆக்கபூர்வமான நடவடிக்கைகளின் மூலம் சுவாமி அவர்கள் சமுதாயத்திற்கும் சேவை புரிந்தார்கள் என்று குறிப்பிட்டுள்ளார்.
-------
(
சுகாதாரம் மற்றும் குடும்ப நலத்துறை அமைச்சகம்
இந்திய செஞ்சிலுவை சங்க ஆம்புலன்ஸ் வாகனங்களை மத்திய சுகாதாரத் துறை அமைச்சர் டாக்டர் மன்சுக் மாண்டவியா கொடியசைத்து தொடங்கிவைத்தார்
புதுதில்லியில் உள்ள நிர்மாண் பவனியிலிருந்து 33 ஆம்புலன்ஸ் வாகனங்களை  மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியாவும், இத்துறையின் இணையமைச்சர் டாக்டர் பாரதி பிரவீன் பாஸ்கரும் இன்று கொடியசைத்து தொடங்கிவைத்தனர். இந்த நிகழ்ச்சியில் மத்திய ரசாயனம் மற்றும் உரங்கள் துறை இணையமைச்சர் திரு.பகவந்த் கூபாவும் உடனிருந்தனர்.
இந்த ஆம்புலன்ஸ் வாகனங்களால் வழங்கப்படவிருக்கும் வசதிகள் மற்றும் சேவைகள் பற்றி மத்திய அமைச்சர்கள் எடுத்துரைத்தனர்.
இந்தியாவில் கொவிட் தொற்றை எதிர்கொள்ள ஒதுக்கப்பட்ட நிதியின் கீழ் ஏஎல்எஸ், பிஎல்எஸ் ஆம்புலன்ஸ் வாகனங்கள், நடமாடும் சுகாதாரப் பிரிவுகள், நடமாடும் ரத்த சேகரிப்பு வாகனங்கள் வாங்குவதற்காக சர்வதேச செஞ்சிலுவை மற்றும் செம்பிறை சங்கங்களின் கூட்டமைப்பு நிதி ஒதுக்கியது. மருத்துவ வாகனங்களின் முதலாவது ஒதுக்கீட்டின் பகுதியாக இந்த 33 ஆம்புலன்ஸ் வாகனங்கள் உள்ளன. சுகாதாரம் மற்றும் பேரிடர் மீட்புப் பணிகளை மேம்படுத்துவதற்காக இவை இந்திய செஞ்சிலுவை சங்கத்தின் கிளைகளுக்கு அனுப்பிவைக்கப்படுகின்றன.
கொவிட்-19-க்கு எதிரான போராட்டத்தில், சர்வதேச செஞ்சிலுவை மற்றும் செம்பிறை சங்கங்களின் கூட்டமைப்பு முக்கியமான பணியை வகித்தது. பெருந்தொற்றின் தாக்கத்தை குறைப்பதில் பெரும் பங்காற்றியது. நாடு முழுவதும் ரத்தம் கிடைப்பதை உறுதி செய்வதற்காக ஏராளமான முகாம்களை இவை நடத்தின. ஓர் அமைப்பு என்ற முறையில் ஐஆர்சிஎஸ்சி-யின் பணிகள் பரவலான முறையில் பல பரிமாணங்களுடன் இருந்தன.
பிரதமர் அலுவலகம்
ஜெர்மனி மற்றும் ஐக்கிய அரபு எமிரேட் பயணத்தையொட்டி  பிரதமர் வெளியிட்ட அறிக்கை
ஜி7 அமைப்புக்கு தலைமைதாங்கும் நாடு என்ற அடிப்படையில், ஜெர்மனி பிரதமர் திரு ஒலாப் ஸ்கால்ஷ் விடுத்த அழைப்பின் பேரில், நான் ஸ்கிளாஸ் எல்மாவோ-வுக்கு பயணம் மேற்கொள்கிறேன். கடந்த மாதம் இந்தியா-ஜெர்மனி அரசுகளுக்கிடையிலான ஆக்கப்பூர்வ ஆலோசனைக்கு பிறகு ஜெர்மன் பிரதமர் ஸ்கால்சை சந்திப்பது மிகுந்த மகிழ்ச்சி அளிப்பதாக இருக்கும்.
மனிதகுலத்தை பாதிக்கும் முக்கியமான சர்வதேச விவகாரங்களில், சர்வதேச ஒத்துழைப்பை வலுப்படுத்தும் விதமாக, பிற ஜனநாயக நாடுகளான அர்ஜென்டினா, இந்தோனேஷியா, செனகல் மற்றும் தென்னாப்பிரிக்கா ஆகிய நாடுகளுக்கும் ஜி-7 உச்சிமாநாட்டில் பங்கேற்க ஜெர்மனி அழைப்பு விடுத்துள்ளது. இந்த உச்சிமாநாட்டின் பல்வேறு அமர்வுகளின் போது, ஜி7 நாடுகள், ஜி7 பங்குதாரர் நாடுகள் மற்றும் சிறப்பு விருந்தினராக அழைக்கப்படும் சர்வதேச அமைப்புகளுடன், சுற்றுச்சூழல், எரிசக்தி, பருவநிலை, உணவுப்பாதுகாப்பு, சுகாதாரம், தீவிரவாத எதிர்ப்பு, பாலின சமத்துவம் மற்றும் ஜனநாயகம் போன்ற முக்கியமான அம்சங்கள் குறித்து நான் கருத்துப் பரிமாறவுள்ளேன். உச்சிமாநாட்டின் இடையே ஜி7 மற்றும் விருந்தினராக அழைக்கப்பட்டுள்ள நாடுகளின் தலைவர்களை சந்தித்துப் பேசுவதையும் நான் ஆவலுடன் எதிர்நோக்கியிருக்கிறேன்.
ஜெர்மனியில் தங்கியிருக்கும் போது, ஐரோப்பிய நாடுகளுடனான நமது நட்புறவை செழித்தோங்கச் செய்வதிலும், உள்ளூர் பொருளாதாரத்தை மேம்படுத்தவும் அளப்பரிய பங்காற்றிவரும், ஐரோப்பா முழுவதும் வசிக்கும் இந்திய வம்சாவளியினரையும் நான் சந்திக்க விருக்கிறேன்.
இந்தியா திரும்பும் வழியில் ஜூன் 28,2022 அன்று அபுதாபி சென்று ஐக்கிய அரபு எமிரேட்சின் மன்னரும், அந்நாட்டின் முன்னாள் அதிபருமான ஷேக் கலிஃபா பின் சையது அல் நஹ்யான் மறைவையொட்டி, தற்போதைய மன்னரும், அதிபருமான ஷேக் முகமது பின் சையது அல் நஹ்யானை சந்தித்து நேரில் இரங்கல் தெரிவிக்க இருக்கிறேன்.
தொலைதொடர்பு மற்றும் தகவல் தொழில்நுட்ப அமைச்சகம்
வடகிழக்கு மண்டல விரிவான தொலைத்தொடர்பு திட்டத்தின்கீழ், மேகாலயாவில் செல்ஃபோன் சேவைகளை ஏற்படுத்த, உலகளாவிய சேவை உதவி நிதிய திட்டத்திற்கு மத்திய அமைச்சரவை ஒப்புதல்
பிரதமர் திரு. நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், வடகிழக்கு மண்டலத்திற்கான விரிவான தொலைத்தொடர்பு மேம்பாட்டுத் திட்டத்தை மேகாலயாவில் ரூ. 3,911 கோடி செலவில் செயல்படுத்த ஒப்புதல் அளிக்கப்பட்டது. இந்தத் திட்டத்திற்கு உலகளாவிய சேவை உதவி நிதியத்தின் மூலம் நிதியுதவி அளிக்கப்படுவதுடன், வடகிழக்கு மண்டலத்திற்கான விரிவான தொலைத்தொடர்பு மேம்பாட்டுத் திட்டத்திற்கான உயர்த்தப்பட்ட செலவுத் தொகையான ரூ. 8,120.81 கோடிக்கும்,  அனுமதி அளிக்கப்பட்டது.
சிறப்பம்சங்கள்:
இன்றியமையாத அம்சங்கள்:
- மேகாலயாவில் இதுவரை செல்ஃபோன் சேவை இல்லாத பகுதிகள் அடையாளம் காணப்பட்டு, 2ஜி + 4ஜி செல்ஃபோன் சேவைகளை ஏற்படுத்துதல்.
- மேகாலயாவில் உள்ள தேசிய நெடுஞ்சாலைப் பகுதிகளை ஒட்டி, தடையற்ற 2ஜி + 4ஜி செல்ஃபோன் சேவைகளை ஏற்படுத்துதல்.
பலன்கள்:
- தொலைத்தொடர்பு சேவைகளை மேம்படுத்துவதன் மூலம், மேகாலயாவில் செல்ஃபோன் இணைப்பை பரவலாக்கி, குறைந்த கட்டணத்தில், சீரான தொலைத்தொடர்பு, தகவல் மற்றும் மக்களுக்கான ஆளுகைக்கு வழிவகுக்கும்.
- மேகாலயாவில் இதுவரை செல்ஃபோன் சேவை கிடைக்காத பகுதிகளில் பொது செல்ஃபோன் இணைப்புகளை ஏற்படுத்துவதுடன், குடிமக்களுக்கு அதிகாரமளிக்கவும் தகவல் மற்றும் தொலைத்தொடர்பு தொழில்நுட்பத்தின் பலன்களால் சமூகப் பொருளாதார வளர்ச்சிக்கும் வழிவகுக்கும்.
- அகண்ட அலைவரிசை மற்றும் இணையதள இணைப்புகள் கிடைக்கச் செய்வதன் மூலம், தொலைத் தொடர்பு சேவை கிடைக்காத பகுதிகளைச் சேர்ந்த மக்களின் புதுமையான திறன்கள் மேம்படும்.
------------
(Visitor Counter : 96
ரெயில்வே அமைச்சகம்
விவசாயிகளை ஊக்கப்படுத்தும் வகையில் கிசான் சரக்கு ரயில் போக்குவரத்தில் குறிப்பிட்ட காய்கறி மற்றும் பழங்களுக்கு 50 சதவீத மானியம்
கிசான் ரயில் சேவையை பயன்படுத்தும் விவசாயிகளை மேலும் ஊக்கப்படுத்தும் வகையில், மத்திய ரயில்வே அமைச்சகமும், உணவு பதப்படுத்துதல் அமைச்சகமும் இணைந்து குறிப்பிட்ட பழங்கள் மற்றும் காய்கறிகளுக்கு 50 சதவீத மானியம் அளிக்கவிருக்கிறது. இந்த மானியத் தொகையை உணவு பதப்படுத்துதல் அமைச்சகம், ரயில்வே அமைச்சகத்திற்கு வழங்கும்.
இந்த மானியத் திட்டம், அக்டோபர் 14ம் தேதியிலிருந்து அமலுக்கு வந்துள்ளது.
மானியம் பெற தகுதியுள்ள பொருட்கள்:
பழங்கள்- மாம்பழம், சாத்துக்குடி வாழைப்பழம், கொய்யா, பப்பாளி, ஆரஞ்சு, எலுமிச்சை, லிச்சி, கிவி, அன்னாசி மாதுளை, பலாப் பழம், பேரிக்காய், ஆப்பிள் மற்றும் பாதாம் பழம்
காய்கறிகள்: பீன்ஸ், பாகற்காய், கத்திரிக்காய், குடமிளகாய், தக்காளி, பச்சை மிளகாய், வெண்டைக்காய், வெள்ளரிக்காய், பூண்டு, வெங்காயம், உருளைக்கிழங்கு மற்றும் தக்காளி
வேளாண் அமைச்சகம் அல்லது மாநில அரசுகளின் கோரிக்கையை பரிசீலித்து, எதிர்காலத்தில் பழங்கள் மற்றும் காய்கறிகளின் எண்ணிக்கை மேலும் அதிகரிக்கக்கூடும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664710
சிறப்பு சேவைகள் மற்றும் கட்டுரைகள்
கைவினைப் பொருட்கள் கண்காட்சி மூலம் 8 லட்சம் கைவினைஞர்களுக்கு வேலைவாய்ப்பு- திரு முக்தார் அப்பாஸ் நக்வி
கடந்த ஏழு ஆண்டுகளாக கைவினைப் பொருட்கள் கண்காட்சி மூலம் சுமார் 8 லட்சம் கலைஞர்கள் மற்றும் கைவினைஞர்களுக்கு வேலைவாய்ப்பை பிரதமர் திரு நரேந்திர மோடி தலைமையிலான மத்திய அரசு அளித்துள்ளதாக மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி கூறியுள்ளார்.
புதுச்சேரியில் நடைபெற்ற 36-வது கைவினைப் பொருட்கள் கண்காட்சியின்  கடைசி நாளான இன்று செய்தியாளர்களிடம் பேசிய அவர், இதில் பயனடைந்தவர்களில் 50 சதவீதத்திற்கும் மேற்பட்டோர் பெண் கலைஞர்கள் எனக் கூறினார்.
கைவினைப் பொருள்கள் கண்காட்சி செயல்திறன் மிக்க வேலைவாய்ப்பு, அதிகாரம் அளித்தல் ஆகியவற்றை கைவினைக் கலைஞர்களுக்கு அளித்துள்ளதாக அவர் தெரிவித்தார். இந்தியாவின் நூற்றாண்டுகள் பழமையான கலை மற்றும் கைவினைப் பொருட்களுக்கு உலகளவில் அங்கீகாரம் வழங்குவதில் இந்த கண்காட்சிகள் முக்கிய பங்கு ஆற்றுவதாக அவர் குறிப்பிட்டார்.
புதுச்சேரியில் நடைபெற்ற கைவினைப் பொருள் கண்காட்சி மகத்தான வெற்றியை பெற்றுள்ளது என்றும், புதுச்சேரி மற்றும் அதன் அருகில் உள்ள பகுதிகளைச் சேர்ந்த ஏராளமான மக்கள் கோடிக்கணக்கான ரூபாய் மதிப்புள்ள உள்ளூர் பொருட்களை வாங்கி சென்றுள்ளதாகவும் கூறினார். கலைஞர்கள் மற்றும் கைவினைஞர்கள் பெருமளவிலான ஆன்-லைன் ஆர்டர்களையும் பெற்றுள்ளதாக அவர் தெரிவித்தார்.
விடுதலையின் அமிர்தப்பெருவிழாவின் ஒரு பகுதியாக புதுச்சேரியில் நடைபெற்று முடிந்த இந்த கண்காட்சி, நாட்டின் விடுதலைப் போராட்ட வீரர்களின் பங்களிப்பு, வரலாற்று நிகழ்ச்சிகளை சிறப்பாக சித்தரித்ததாக அமைச்சர் கூறினார். மோடி அரசு நாட்டின் பாரம்பரியம் மற்றும் கலை மற்றும் கைவினைகளை பாதுகாப்பதுடன், உள்நாட்டு பொருட்களுக்கு புதிய சந்தை வாய்ப்புகளையும் வழங்கி வருவதாக அவர் தெரிவித்தார். 25-ந் தேதி முதல் ஐதராபாத்தில் அடுத்த கண்காட்சி நடைபெற உள்ளதாக கூறிய திரு நக்வி, வரும் நாட்களில் சென்னை, புதுதில்லி, மைசூர், குவஹாத்தி, புனே, அகமதாபாத், போபால், பாட்னா, மும்பை, ஜம்மு, சண்டிகர், ஆக்ரா, பிரயாக்ராஜ், கோவா, ஜெய்ப்பூர், பெங்களூரு, கோட்டா, ராஞ்சி, அகர்தலா உள்ளிட்ட இடங்களில் இந்த கண்காட்சிக்கு ஏற்பாடு செய்யப்படும் என அமைச்சர் திரு முக்தார் அப்பாஸ் நக்வி தெரிவித்தார்.
அசாம், ஆந்திரா, பீகார், குஜராத், லடாக், ஜம்மு காஷ்மீர், பஞ்சாப், கர்நாடகா, தில்லி, புதுச்சேரி உள்ளிட்ட 30-க்கும் மேற்பட்ட மாநிலங்கள் மற்றும் யூனியன் பிரதேசங்களைச் சேர்ந்த 600க்கும் மேற்பட்ட கலைஞர்கள் மற்றும் கைவினைஞர்கள் உருவாக்கிய பொருட்கள் இந்த கண்காட்சியில் கிடைத்ததாக நக்வி தெரிவித்தார்.
புதுச்சேரியில் கைவினைப் பொருட்கள் கண்காட்சியை கடந்த 12-ந் தேதி மத்திய அமைச்சர் டாக்டர் எல் முருகன், புதுச்சேரி முதலமைச்சர் திரு என் ரங்கசாமி ஆகியோர் தொடங்கி வைத்தனர். புதுச்சேரி துணை நிலை ஆளுநர் டாக்டர் தமிழிசை சௌந்தரராஜன் கண்காட்சி நிறைவு நாளில் வருகை தந்து கலைஞர்கள் மற்றும் கைவினைக்கலைஞர்களை ஊக்குவித்தார்.
கவிதா கிருஷ்ணமூர்த்தி, ரீட் மிஸ்ரா, ராணி இந்திராணி, விஷ்ணுபிரியா, மகாலட்சுமி ஐயர், ஸ்ரீராம் ஐயர், வேல்முருகன் போன்ற நாட்டின் பிரபல கலைஞர்கள், பார்வையாளர்களை தங்கள் இசையாலும், கலாச்சார நிகழ்ச்சிகளாலும் கவர்ந்தனர்.
---------------
(Visitor Counter : 173